Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: eszközökkel kombinált személyi õrzés”, inkább deklaratív, mint normatív elõírás. Általános tartalmát a fegyveres biztonsági õrség 27/1998. (VI. 10.) BM rendelettel kiadott Mûködési és Szolgálati Szabályzata 66. § (1) bekezdése határozza
Paragraph Index: 1162

eszközökkel kombinált személyi õrzés”, inkább deklaratív, mint normatív elõírás. Általános tartalmát a fegyveres biztonsági õrség 27/1998. (VI. 10.) BM rendelettel kiadott Mûködési és Szolgálati Szabályzata 66. § (1) bekezdése határozza meg, mely szerint: „a technikai õrzés az õrzésnek az a módja, amelynél az emberi érzékszervekkel történõ figyelést elektromos jelzõ rendszerrel egészítik ki”. Konkrét tartalmát pedig az õrség megalakításakor készített és a rendõrség által jóváhagyott Õrség utasítás határozza meg, amely részletesen leírja az objektum védelmének rendszerét, az õrhelynek, a telepített biztonságtechnikai berendezések helyét, számát, feladatát, funkcióját.” A határozat csak az objektum biztonságos õrzését írja elõ, sem a fegyveres biztonsági õrségrõl szóló 1997. évi CLIX. törvény, sem a BM rendelet, sem maga az államigazgatási határozat nem tartalmaz elõírást a kötelezettre nézve, a biztonságtechnikai berendezések fajtája, mennyisége, illetve az alkalmazása tekintetében. Ezek telepítése kizárólag a kötelezett anyagi lehetõségeinek és szándékának függvénye. A lefolytatott vizsgálat során kapott tájékoztatások alapján az állásfoglalásom az ügyben a következõ: Az Alkotmány 59. § (1) bekezdése értelmében a Magyar Köztársaságban mindenkit megillet a jó hírnévhez, a magánlakás sérthetetlenségéhez, valamint a magántitok és a személyes adatok védelméhez való jog. A személyes adatok védelméhez való jog tartalmát az Alkotmánybíróság az elvi jelentõségû 15/1991. (VI. 13.) AB határozatában bontotta ki, melyben kimondta, hogy e jog tartalma az, hogy mindenki maga rendelkezik személyes adatainak a feltárásáról és felhasználásáról. Személyes adatot felvenni és felhasználni tehát általában csakis az érintett beleegyezésével szabad. Kivételesen törvény elrendelheti személyes adat kötelezõ kiszolgáltatását, és elõírhatja a felhasználás módját is. Az ilyen törvényi rendelkezés korlátozza az információs önrendelkezés alapvetõ jogát, és csak akkor tekinthetõ alkotmányosnak, ha megfelel az Alkotmány 8. §-ában megkövetelt feltételeknek.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes